Χαρουποκουλουράκια ελαιόλαδου
1 κούπα ελαιόλαδο, χυμός και ξύσμα από 1 πορτοκάλι ακέρωτο, 1/2 κούπα λευκό κρασί, 1 κουτ. γλυκού κανέλα, 1 κουτ. γλυκού σόδα μαγειρική, 1 κουτ. γλυκού μπέικιν πάουντερ, 1 κούπα ζάχαρη, 4 κούπες αλεύρι για όλες τις χρήσεις, 1 κούπα χαρουπάλευρο
Για να φτιάξουμε χαρουποκουλουράκια ελαιόλαδου, ρίχνουμε όλα τα υγρά σε ένα μπολ (ελαιόλαδο, χυμός, κρασί) και ανακατεύουμε καλά. Προσθέτουμε την κανέλα, τη σόδα, το μπέικιν πάουντερ, τη ζάχαρη και μετά το αλεύρι με το χαρουπάλευρο. Ανακατεύουμε όλα τα υλικά ώστε να έχουμε μια μαλακή και εύπλαστη ζύμη που να μην κολλάει στα χέρια. Αφήνουμε τη ζύμη σκεπασμένη να ξεκουραστεί για 30-40 λεπτά.Προθερμαίνουμε τον φούρνο στους 180° C. Πλάθουμε τη ζύμη σε κουλουράκια βάρους περίπου 20 γρ.Τα βάζουμε στη λαμαρίνα του φούρνου, την οποία έχουμε ντύσει με λαδόκολλα. Ψήνουμε τα κουλουράκια για 20-25 λεπτά.
Αλεύρι (ζύμες),Κρασί,Πορτοκάλι,Χορτοφαγικά,Χωρίς γαλακτοκομικά